42 kilometra sa litar goriva
Na svjetskom nadmetanju u organizaciji američke Fondacije X Prize, u Washingtonu su prestavljeni super efikasni automobili.
Tri tima su osvojili nagradu od 10 miliona dolara na američkom nadmetanju za dizajniranje super efikasnih automobila. Pobjednicima je uspjelo da naprave automobile koji sa litar benzina, ili energetskim ekvivalentom, mogu preći više od 42 kilometra. Automobili, i njihovi dizajneri su jučer predstavljeni na ceremoniji u Washingtonu. To bi mogla biti vozila budućnosti. "Cilj je napraviti dostupan, veoma ekonomičan, i u isto vrijeme veoma pouzdan automobil", kaže Ron Cerven koji je sa svojim Li-ion Motors timom napravio jedan od pobjedničkih automobile. 136 vozila iz raznih dijelova svijeta nadmetalo se za nagradu od 10 miliona dolara. Cilj je bio napraviti energetski efikasan automobil, siguran, dobar za okoliš i po cijeni dostupan. Brad Jaeger iz tima Edison 2, kaže da automobil mora biti ne samo energetski efikasan, nego i jeftin, da bi bio prihvaćen u svijetu. Nakon rigoroznih testiranja ostala je nekolicina automobila koji su predstavljeni u Washingtonu. Tri najbolja tima su podjelili nagradu od 10 miliona dolara. Ron Cerven kaže da mu je teško povjerovati da je njegov tim osvojio nagradu: "To je dvogodišnji rad sabran u jedan dan. Mislim da će mi trebati više vremena da steknem pravi osjećaj o tome šta smo postigli." Carven kaže da je njihov dvosjed u potpunosti na električni pogon, da može preći 240 kilometara sa jednim punjenjem, te da košta samo jedan dolara da se baterije ponovo napune. Sam automobil, medjutim, košta 40 hiljada dolara. Drugi dvosjed koji je osvojio nagradu napravio je tim X-Tracer u Švicarskoj. On ima mašinu motocikla, koju napajaju baterije i u komericijalnu porizvodnju će ući za oko godinu dana. Cijena mu je nešto ispod 100 hiljada dolara. Treći nagradjeni tim je Edison 2, jedini pobjednik sa automobilom za četiri osobe. Za razliku od druga dva, ovaj uglavnom koristi etanol i košta oko 20 hiljada dolara. Brad Jaeger kaže da nije toliko važno čime se motor napaja, jer ga struktura i dizajn čine efikasnim: "Kada je automobil toliko lagan on jednostavno postaje produžetak vašeg tijela." Pobjednici sada očekuju investitore. Njihov je cilj da ova vozila budućnosti što prije postanu automobili koje će ljudi voziti danas.